《青莲池上客 上元看辊灯球》
金朝·王哲

上元景致真堪看。更片片、行云散。现出天如青玉案。

放开心月，慧灯明照，两曜交光灿。

球妆七宝玲珑焕。把性烛、当中按。一对金童呈手段。

琼杆推转，顺风归去，辊入蓬莱观。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。